b"\n_START_ARTICLE_\nCasa Ramon Samaranch\n_START_SECTION_\nDescripci\xc3\xb3\n_START_PARAGRAPH_\nEs tracta d'un conjunt de dos petits habitatges unifamiliars bessons de les dimensions d'un casal situats entre mitgeres, de planta rectangular, cadascun dels quals consta de planta baixa i dos pisos, amb les obertures lleugerament arrodonides. A la planta baixa hi ha dues obertures, la porta d'acc\xc3\xa9s a l'esquerra i una finestra. Al primer pis hi ha un balc\xc3\xb3 amb barana de ferro sinuosa, i al segon pis, tres finestres balconeres. El coronament de l'edifici \xc3\xa9s amb una doble cornisa arrodonida.\n_START_SECTION_\nHist\xc3\xb2ria\n_START_PARAGRAPH_\nLa Casa Ramon Samaranch va ser bastida l'any 1916 per l'arquitecte Llu\xc3\xads Muncunill. Segons la fitxa de l'Inventari d'Edificis i Elements Arquitect\xc3\xb2nics de l'Ajuntament de Terrassa no hi ha documentada cap ampliaci\xc3\xb3 per part de l'autor, cosa que fa pensar que tots dos edificis foren constru\xc3\xafts alhora."